NÁRODNÁ RADA SLOVENSKEJ REPUBLIKY
IX.  volebné obdobie

Číslo: KNR-VOB-4687/2026-6
                                                                        1077a
S p o l o č n á    s p r á v a

výborov Národnej rady Slovenskej republiky o prerokovaní vládneho návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1077)  - druhé čítanie
_________________________________________________________________________

	Výbor Národnej rady Slovenskej republiky pre obranu a bezpečnosť ako gestorský výbor k návrhu zákona podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov spoločnú správu výborov Národnej rady Slovenskej republiky.

Národná rada Slovenskej republiky uznesením č. 1362 zo 14. apríla 2026 pridelila vládny návrh zákona,  ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1077) - druhé čítanie na prerokovanie týmto výborom:

            Ústavnoprávnemu výboru Národnej rady Slovenskej republiky
            Výboru Národnej rady Slovenskej republiky pre financie a rozpočet 
            Výboru Národnej rady Slovenskej republiky pre hospodárske záležitosti a
 	Výboru Národnej rady Slovenskej republiky pre obranu a bezpečnosť ako 
            gestorskému.
 
	Výbory prerokovali predmetný návrh zákona v stanovenej lehote. 
II.

	Poslanci Národnej rady Slovenskej republiky, ktorí nie sú členmi výborov, ktorým bol  návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov).
III.
	Výbory Národnej rady Slovenskej republiky, ktorým bol  návrh zákona pridelený, zaujali nasledovné stanoviská:
              
Ústavnoprávny výbor Národnej rady Slovenskej republiky  uznesením č. 462 z 21. mája 2026 odporučil Národnej rade Slovenskej republiky  návrh zákona schváliť s pozmeňujúcimi a doplňujúcimi návrhmi.
Výbor Národnej rady Slovenskej republiky pre financie a rozpočet uznesením č. 306 z 19. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.
Výbor Národnej rady Slovenskej republiky pre hospodárske záležitosti uznesením č. 272 z 21. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.
	 Výbor Národnej rady Slovenskej republiky pre obranu a bezpečnosť uznesením č. 170 z 25. mája 2026 odporučil Národnej rade Slovenskej republiky  návrh zákona  schváliť s pozmeňujúcimi a doplňujúcimi návrhmi.

		
Z uznesení výborov Národnej rady Slovenskej republiky vyplývajú tieto pozmeňujúce a doplňujúce návrhy:


1. V čl. I bode 1 sa veta „Doterajšie písmená b) až ab) sa označujú ako písmená c) až ac).“ nahrádza vetou „Doterajšie písmená b) až ac) sa označujú ako písmená c) až ad).“.

Pri preznačovaní písmen v § 2 ods. 2 sa zohľadňujú zmeny vykonané zákonom č. 315/2025 Z. z.

        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

1. V čl. I bode 4 sa veta „Doterajšie písmená m) až ac) sa označujú ako písmená n) až ad).“ nahrádza vetou „Doterajšie písmená m) až ad) sa označujú ako písmená n) až ae).“.

Pri preznačovaní písmen v § 2 ods. 2 sa zohľadňujú zmeny vykonané zákonom č. 315/2025 Z. z.

        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

1. V čl. I body 7 až 10 znejú:
„7. V § 2 ods. 2 sa vypúšťa písmeno v).

Doterajšie písmená w) až ae) sa označujú ako písmená v) až ad).

8. V § 2 ods. 2 písm. y) sa za slová „motorové vozidlo,“ vkladajú slová „malé elektrické vozidlo,“. 

9. V § 2 ods. 2 sa za písmeno y) vkladá nové písmeno z), ktoré znie:
„z) vozidlom s právom prednostnej jazdy vozidlo, ktoré pri plnení špeciálnych úloh používa zvláštne výstražné znamenie,“. 

Doterajšie písmená z) až ad) sa označujú ako písmená aa) až ae).

10. V § 2 sa odsek 2 dopĺňa písmenom af), ktoré znie:
„af) zvláštnym výstražným znamením typické zvukové znamenie doplnené zvláštnym výstražným modrým svetlom alebo červeným svetlom, prípadne ich kombináciou.“.

Pri vypúšťaní, vkladaní a preznačovaní písmen v § 2 ods. 2 sa zohľadňujú zmeny vykonané zákonom č. 315/2025 Z. z.

        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

1. V čl. I bode 17 sa vypúšťajú slová „a § 6 ods. 4“.

Ide o reakciu na pripomienku v časti A. stanoviska OLAP. Zmeny v § 4 ods. 2 o) a § 6 ods. 4 musia byť upravené v samostatných novelizačných bodoch.

        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


1. V čl. I bode 20 § 4a ods. 1 sa vypúšťa slovo „zjavne“.

Vzhľadom na nejasnosti spojené s významom slova „zjavne“ sa navrhuje jeho vypustenie z ustanovenia o povinnostiach vodičov voči chodcom pri prechádzaní cez priechod pre chodcov.

Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


1. V čl. I sa za bod 23 vkladá nový bod 24, ktorý znie:
„24. V § 6 ods. 4 sa slovo „alebo“ nahrádza čiarkou a na konci sa pripájajú tieto slová: „Horskej záchrannej služby, záchrannej zdravotnej služby alebo dopravnej zdravotnej služby“.  

Nasledujúce body v čl. I sa primerane prečíslujú, čo sa premietne do článku o účinnosti.

Nový bod nadobúda účinnosť 1. septembra 2026, čo sa premietne do článku o účinnosti.

Zmeny v § 4 ods. 2 o) a § 6 ods. 4 musia byť upravené v samostatných novelizačných bodoch.

        Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


1. V čl. I bode 24 § 6a sa vypúšťa písmeno l). 

Doterajšie písmená m) až o) sa označujú ako l) až n).
Z pôvodne navrhovaného rozšírenia správnych deliktov držiteľov vozidla, ktoré možno riešiť prostredníctvom tzv. objektívnej zodpovednosti, sa vypúšťa porušenie zákazu vchádzania na križovatku, ak vodičovi situácia nedovoľuje pokračovať v jazde za križovatkou, keďže porušenie tohto pravidla je vhodnejšie vždy riešiť len v subjektívnom zavinení, t. j. spravidla v rámci priestupkového konania voči konkrétnemu vodičovi.

Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť

1. V čl. I sa vypúšťa bod 43.

Nasledujúce body sa primerane prečíslujú, čo sa premietne do článku o účinnosti.

Vypúšťa sa pôvodne navrhovaná zmena súvisiaca s predchádzaním vozidiel s celkovou hmotnosťou nad 3,5 t na diaľniciach tak, aby ostal bezo zmeny v súčasnosti platiaci zákaz predchádzania pre nákladné vozidlá s celkovou hmotnosťou nad 7,5 t.

Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


9. V čl. I, 51. bod znie:
„51. V § 39 ods. 4 písm. c) sa slová „jednotky,24a)“ nahrádzajú slovami „jednotky24a) a cieľ ich cesty z týchto dôvodov je umiestnený mimo obce v bezprostrednej blízkosti inej cesty, na ktorú zákaz podľa tohto odseku neplatí,“.“.

Pozmeňujúci návrh legislatívno-technickej povahy v súvislosti s precizovaním odkazu na poznámku pod čiarou 24a.

Výbor Národnej rady Slovenskej republiky pre hospodárske záležitosti 
Ústavnoprávny výbor Národnej rady Slovenskej republiky
Výbor Národnej rady Slovenskej republiky pre financie a rozpočet
Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť




10. V čl. I bod 69 znie:
„69. V § 53 odsek 2 znie: 
„(2) Pred vstupom na priechod pre chodcov je chodec povinný sledovať situáciu v cestnej premávke a brať ohľad na rýchlosť a vzdialenosť prichádzajúcich vozidiel; na priechod pre chodcov nesmie vstúpiť náhle. Pred vstupom na priechod pre chodcov a počas prechádzania cez priechod pre chodcov chodec nesmie používať telefónny prístroj alebo iné telekomunikačné, audiovizuálne alebo obdobné zariadenie spôsobom, ktorý znižuje jeho schopnosť sledovať situáciu v cestnej premávke. Iným účastníkom cestnej premávky ako chodcom je používanie priechodu pre chodcov zakázané, ak v § 55b ods. 2 nie je ustanovené inak.“.“.

K navrhovanému pravidlu pre chodcov pri prechádzaní cez priechod sa okrem zákazu vstupovať na priechod náhle a k povinnosti zohľadniť rýchlosť a vzdialenosť približujúcich sa vozidiel navrhuje doplniť aj ich povinnosť sledovať pred vstupom na priechod situáciu v cestnej premávke, čo je smerované najmä voči nežiaducemu správaniu sa chodcov, ktorí sa nepozerajú na približujúce sa vozidlá alebo nepočujú napr. vozidlá s právom prednostnej jazdy a pod. Zároveň sa výslovne dopĺňa zákaz používania mobilov a iných obdobných zariadení pri prechádzaní cez priechod takým spôsobom, ktorý znižuje schopnosť sledovať situáciu na ceste.

             Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


11. V čl. I bode 70 § 55 ods. 1 piatej vete sa na konci pripájajú tieto slová: „a musia dodržiavať rýchlosť chôdze“.

V ustanovení o jazde na bicykli po chodníku sa zohľadňujú zmeny vykonané zákonom č. 315/2025 Z. z.

              Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


12. V čl. I sa za bod 74 vkladá nový bod 75, ktorý znie:
„75. V § 59 ods. 3 prvá veta znie: „V obytnej zóne a školskej zóne smie vodič jazdiť rýchlosťou najviac 20 km/h a v pešej zóne smie vodič jazdiť rýchlosťou najviac 10 km/h.“.“.

Nasledujúce body sa primerane prečíslujú, čo sa premietne do článku o účinnosti.

Tento bod nadobúda účinnosť 1. septembra 2026, čo sa premietne do článku o účinnosti.
Z dôvodu vyššej ochrany chodcov sa znižuje maximálna rýchlosť jazdy pre vozidlá, ktorým dopravné značenie umožňuje vjazd do pešej zóny, a to na 10 km/h, čím sa pravidlá o jazde v pešej zóne približujú pravidlám o jazde na chodníkoch.

    Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť

13. V čl. I, 88. bod znie:	
„88. V § 72 ods. 14 prvej vete sa slová „exekútorom. 41aaa)“ nahrádzajú slovami „exekútorom 41aaa) alebo na základe žiadosti správcu dane.41aab)“.“.

Pozmeňujúci návrh legislatívno-technickej povahy v súvislosti s precizovaním odkazu na poznámku pod čiarou 41aaa.

         Výbor Národnej rady Slovenskej republiky pre hospodárske záležitosti 
         Ústavnoprávny výbor Národnej rady Slovenskej republiky
         Výbor Národnej rady Slovenskej republiky pre financie a rozpočet
         Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť



14. V čl. I, 99. bod znie:	
„99. V § 78 ods. 7 sa slová „kvalifikácie.41d)“ nahrádzajú slovami „kvalifikácie41d) alebo je držiteľom kvalifikačnej karty vodiča pre vozidlo nákladnej dopravy skupiny C1 alebo C1E.41ag)“.“.
Pozmeňujúci návrh legislatívno-technickej povahy v súvislosti s precizovaním odkazu na poznámku pod čiarou 41d.

         Výbor Národnej rady Slovenskej republiky pre hospodárske záležitosti 
         Ústavnoprávny výbor Národnej rady Slovenskej republiky
         Výbor Národnej rady Slovenskej republiky pre financie a rozpočet
         Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť






15. V čl. I bod 100 znie:
„100. V § 78 ods. 8 sa slová „kvalifikácie.41e)“ nahrádzajú slovami „kvalifikácie41e) alebo je držiteľom kvalifikačnej karty vodiča pre vozidlo osobnej dopravy skupiny D1 alebo D1E.41ag)“

Legislatívno-technická úprava precizujúca odkaz na poznámku pod čiarou 41e.

            Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


16. V čl. I sa za bod 109 vkladajú nové body 110 až 112, ktoré znejú:
    „110. V § 87 ods. 3 písm. b) a § 88 ods. 6 písm. b) sa vypúšťajú slová ,,a taxislužbu“.

111. V § 87 sa odsek 3 dopĺňa písmenom c), ktoré znie:
„c) vodiči, ktorí vedú vozidlo využívané na taxislužbu.42a)“.

Poznámka pod čiarou k odkazu 42a znie:
„42a) § 26, 27, 29 a 30 zákona č. 56/2012 Z. z. v znení neskorších predpisov.“.

112. V § 88 sa odsek 6 dopĺňa písmenom c), ktoré znie:
„c) vodiči, ktorí vedú vozidlo využívané na taxislužbu.42a)“.“.

Nasledujúce body sa primerane prečíslujú, čo sa premietne do článku o účinnosti.

Nové body nadobúdajú účinnosť 1. apríla 2027, čo sa premietne do článku o účinnosti.

Legislatívno-technické úpravy s poukazom na navrhované zmeny v zákone č. 56/2012 Z.z. o cestnej doprave.

             Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť

17. V čl. I, 122. bode, § 91b ods. 1 sa za slová „§ 91 ods. 3“ vkladajú slová „písm. a)“.

Pozmeňujúci návrh precizujúci odkaz na rehabilitačný program pre vodičov podľa čl. I, 110. bodu, § 91 ods. 3 písm. a) návrhu zákona.

         Výbor Národnej rady Slovenskej republiky pre hospodárske záležitosti 
         Ústavnoprávny výbor Národnej rady Slovenskej republiky
         Výbor Národnej rady Slovenskej republiky pre financie a rozpočet
         Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť
18. V čl. I sa vypúšťa bod 127.

Nasledujúce body v čl. I sa primerane prečíslujú, čo sa premietne do článku o účinnosti.

Pri zrušení obmedzenia viesť motorové vozidla len s  automatickou prevodovkou sa navrhuje ponechať súčasný stav, t. j. nevyžadovať okrem skúšky aj osobitný výcvik v autoškole.

       Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

19. V článku I sa za bod 145 vkladá nový bod 146, ktorý znie:
      ,,146. V § 107 ods. 2 písm. m) sa na konci pripájajú tieto slová: „údaje o vydaných preukazoch vodiča taxislužby,“.“.

Nasledujúce body sa primerane prečíslujú, čo sa premietne do článku o účinnosti.

Nový bod nadobúda účinnosť 1. apríla 2027, čo sa premietne do článku o účinnosti.

Navrhuje sa viesť v evidencii vodičov aj údaje o vydaných preukazoch vodiča taxislužby z dôvodu vykonávania pravidelného preskúšania odbornej spôsobilosti v rozsahu teoretickej skúšky.

             Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


20. V čl. I bode 148 sa slová „doklad podľa § 90 ods. 1 a 2 sa v takom prípade vyhotovuje len v jednom výtlačku, ktorý sa vydá posudzovanej osobe a doklad podľa § 91 ods. 10 sa nevyhotovuje“ nahrádzajú slovami „doklad podľa § 90 ods. 1 a 2, § 91 ods. 11 a § 91b ods. 1 sa v takom prípade vyhotovuje len v jednom výtlačku, ktorý sa vydá posudzovanej osobe“.

Opravuje sa nesprávny vnútorný odkaz z § 91 ods. 10 na § 91 ods. 11 a znižuje sa počet písomných vyhotovení dokladov pri elektronickom zasielaní údajov aj pri doklade o podrobení sa rehabilitačnému programu pre vodičov, ktorý je z hľadiska svojej povahy, účelu a spôsobu vyhotovenia obdobný dokladu o podrobení sa odbornému poradenstvu.

       Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

21. V čl. I bode 149 sa slová „posudzujúcim psychológom,“ nahrádzajú slovami „posudzujúcim psychológom, orgánom finančnej správy,“.

V súvislosti s oprávneniami správcov dane, ktoré sa týkajú vodičských preukazov, sa navrhuje výslovne zaradiť orgány finančnej správy medzi tie subjekty, ktorým sa informácie z evidencie vodičov poskytujú diaľkovým, nepretržitým a priamym prístupom. 

       Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


22. V čl. I sa za bod 149 vkladá nový bod 150, ktorý znie: 
„150. V § 111 sa odsek 3 dopĺňa písmenom e), ktoré znie:
„e) evidenčné číslo preukazu fyzickej osoby s ťažkým zdravotným postihnutím a iné údaje, ktoré tento preukaz obsahuje.“.“.

Nasledujúce body v čl. I sa primerane prečíslujú, čo sa premietne do článku o účinnosti.

Nový bod nadobúda účinnosť 1. septembra 2026, čo sa premietne do článku o účinnosti.

V súvislosti so zjednodušovaním evidenčných úkonov a so znižovaním administratívnej záťaže sa navrhuje doplnenie údajov o preukaze osoby s ťažkým zdravotným postihnutím medzi údaje, ktoré sa evidujú v evidencii vozidiel, čo má využitie pri úhrade správnych poplatkov a digitalizácii preukazovania nároku na zľavy z poplatkov.

      Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


23. V čl. I sa za bod 150 vkladajú nové body 151 a 152, ktoré znejú: 
„151. V § 113 ods. 1 písm. a) desiaty bod znie:
„10. orgánom finančnej správy,“.

152. V § 113 ods. 1 písm. c) sa vypúšťa štvrtý bod.“.

Nasledujúce body v čl. I sa primerane prečíslujú, čo sa premietne do článku o účinnosti.

Nové body nadobúdajú účinnosť 1. septembra 2026, čo sa premietne do článku o účinnosti.

V súvislosti s oprávneniami správcov dane, ktoré sa týkajú vozidiel, sa z dôvodu právnej istoty a jednoznačnosti právnej úpravy navrhuje (bod 151) v rámci subjektov, ktorým sa informácie z evidencie vozidiel poskytujú diaľkovým, nepretržitým a priamym prístupom nahradiť Finančné riaditeľstvo SR orgánmi finančnej správy.
Navrhuje sa vypustiť možnosť poskytovať informácie z evidencie vozidiel aj advokátom, keďže od zavedenia tejto možnosti v roku 2021 je táto možnosť využívaná prakticky výhradne len vo vzťahu k zisťovaniu údajov o vlastníkoch a držiteľoch vozidiel v súvislosti  s vymáhaním úhrad za používanie cestnej (diaľničnej) infraštruktúry v cudzine. Ide o hromadné žiadosti, s prácnym vyhľadávaním a poskytovaním informácií zo strany centrálnej evidencie vozidiel, pričom práve na tieto účely bola na úrovni EÚ prijatá smernica 2019/520, ktorá vyžaduje, aby sa tieto údaje medzi členskými štátmi vymieňali len automatizovane cez národné kontaktné body. 

24. V čl. I sa vypúšťajú body 151, 164, 166 a 169.

Nasledujúce body sa primerane prečíslujú, čo sa premietne do článku o účinnosti.

Z dôvodu nedostatočnej kontroly nad činnosťou obcí (obecných polícií) sa navrhuje vypustiť všetky body súvisiace s rozšírením pôsobnosti obcí pri tzv. objektívnej zodpovednosti držiteľov vozidiel, predovšetkým čo sa týka merania rýchlosti. Na základe súčasného právneho stavu ostane naďalej obciam možnosť využívať objektívnu zodpovednosť len pri parkovaní.

25. V čl. I sa za bod 153 vkladajú nové body 154 až 159, ktoré znejú: 
     „154. V § 119 ods. 1 sa na konci pripájajú tieto vety: „Ak osoba, ktorá sa má podľa prvej vety zaevidovať ako nový držiteľ vozidla a nový vlastník vozidla, nie je osobne prítomná na orgáne Policajného zboru, orgán Policajného zboru ju zaeviduje len po predložení písomného plnomocenstva s osvedčeným podpisom osoby, ktorá sa má zaevidovať ako nový držiteľ vozidla a nový vlastník vozidla alebo dokladu o nadobudnutí vlastníckeho práva k vozidlu s osvedčeným podpisom osoby, na ktorú sa držba vozidla previedla. Povinnosť predloženia písomného plnomocenstva alebo dokladu o nadobudnutí vlastníckeho práva k vozidlu s osvedčeným podpisom neplatí, ak sa vozidlo prevádza na osobu blízku44) držiteľovi vozidla alebo ak osoba, na ktorú sa držba vozidla previedla, zaslala orgánu Policajného zboru plnomocenstvo prostredníctvom elektronickej služby zavedenej na tento účel.“.

155. V § 119 ods. 3 prvej vete sa za slová „nového vlastníka vozidla“ vkladá čiarka a slová „pričom sa postupuje podľa odseku 1 tretej a štvrtej vety“.

156. V § 119 ods. 5 sa za prvú vetu vkladá nová druhá veta, ktorá znie: „Vlastník vozidla alebo držiteľ vozidla môže požiadať o o odhlásenie vozidla do cudziny podľa prvej vety len po priložení plnomocenstva s osvedčeným podpisom osoby, ktorá sa má zaevidovať ako nový držiteľ vozidla a nový vlastník vozidla, alebo dokladu o nadobudnutí vlastníckeho práva k vozidlu s osvedčeným podpisom osoby, na ktorú sa držba vozidla previedla, v rámci elektronickej služby zavedenej na tento účel; to neplatí, ak sa vozidlo prevádza na osobu blízku44) držiteľovi vozidla alebo ak osoba, na ktorú sa držba vozidla prevádza, zaslala plnomocenstvo prostredníctvom elektronickej služby zavedenej na tento účel, pričom ho podpísala kvalifikovaným elektronickým podpisom.64)“.

157. V § 120 ods. 5 sa slová „do ktorého bolo vozidlo vyvezené“ slovami „v ktorom bolo vozidlo zaevidované spolu s jeho osvedčeným prekladom do štátneho jazyka“.

158. V § 124 ods. 3 písmeno c) znie:
„c) v ktorom sa nachádza názov, označenie alebo skratka názvu štátneho orgánu Slovenskej republiky alebo iného štátu, obce, vyššieho územného celku, orgánu Európskej únie alebo inej medzinárodnej organizácie, politickej strany alebo politického hnutia, alebo ktoré tvorí takýto názov, označenie alebo skratku, je s nimi zameniteľné alebo vyvoláva dojem príslušnosti k nim,“.

159. V § 136 ods. 1 sa za slová „ozbrojených síl,“ vkladajú slová „Vojenskej polície,“.“.

Nasledujúce body v čl. I sa primerane prečíslujú, čo sa premietne do článku o účinnosti.

Nové body nadobúdajú účinnosť 1. septembra 2026, čo sa premietne do článku o účinnosti.

Zmeny v bodoch 154 až 156 reagujú na súčasný stav, kedy sa k vozidlu pri jeho odhlásení do cudziny nevyžaduje rovnaká úroveň overenia totožnosti osoby, ktorá ma byť v dokladoch vozidla uvedená ako nový vlastník, resp. nový držiteľ vozidla, čo spôsobuje riziko potenciálneho zneužívania tohto stavu v zahraničí. Po novom by sa tak pri odhlásení vozidla do cudziny vyžadovali na uvedenie nového vlastníka a držiteľa rovnaké doklady ako tomu je pri prepisoch vozidla v rámci Slovenska, t. j. písomné plnomocenstvo alebo zmluva s osvedčeným podpisom osoby, o ktorú ide, čím bude zabezpečená potrebná istota a relevantnosť údajov.
V bode 157 sa precizuje obsah potvrdenia v situácii, keď vozidlo nebolo pred jeho prepisom do zahraničia odhlásené do cudziny a tento úkon sa vykonáva až následne, na základe potvrdenia cudzieho štátu o jeho zaevidovaní, pričom sa dopĺňa aj prirodzená požiadavka na osvedčený preklad toho potvrdenia do slovenského jazyka.
Navrhovaná zmena v bode 158 reaguje na aplikačné problémy pri prideľovaní voliteľných evidenčných čísel vozidiel, najmä na snahy o ich využívanie spôsobom, ktorý môže vyvolávať dojem príslušnosti k orgánom verejnej moci alebo iným subjektom s osobitným postavením (aj zahraničným). Spresňuje sa preto existujúci zákaz prideľovania evidenčných čísel vozidiel obsahujúcich názvy alebo skratky názvov vybraných subjektov tak, aby sa zároveň zabránilo jeho obchádzaniu prostredníctvom graficky alebo foneticky podobných znakov.
Podľa súčasného znenia sú vozidlá Vojenskej polície vyňaté spod pôsobnosti zákona nepriamo ako vozidlá Ministerstva obrany SR, pričom Vojenská polícia je samostatná organizačná zložka, ktorej pôsobnosť je upravená osobitným zákonom. Z dôvodu zaistenia právnej istoty pri interpretácií zákona sa v bode 159 navrhuje, aby vozidlá Vojenskej polície boli v predmetnom ustanovení uvedené výslovne, ako sú uvedené aj vozidlá Vojenského spravodajstva.

26. V čl. I bod 165 znie: 
    „165. § 139a sa dopĺňa odsekmi 14 až 16, ktoré znejú:
„(14) Držiteľovi vozidla, ktorý porušil povinnosť podľa § 6a písm. l), orgán Policajného zboru uloží pokutu 99 eur.

(15) Držiteľovi vozidla, ktorý porušil povinnosť podľa § 6a písm. m), orgán Policajného zboru uloží pokutu 249 eur.

(16) Držiteľovi vozidla, ktorý porušil povinnosť podľa § 6a písm. n), orgán Policajného zboru uloží pokutu 78 eur.“.“.

Z pôvodne navrhovaného rozšírenia správnych deliktov držiteľov vozidla, ktoré možno riešiť prostredníctvom tzv. objektívnej zodpovednosti, sa vypúšťa porušenie zákazu vchádzania na križovatku, ak vodičovi situácia nedovoľuje pokračovať v jazde za križovatkou, keďže porušenie tohto pravidla je vhodnejšie vždy riešiť len v subjektívnom zavinení, t. j. spravidla v rámci priestupkového konania voči konkrétnemu vodičovi.

27. V čl. I sa za bod 165 vkladá nový bod 166, ktorý znie:
„166. V § 139b ods. 2 sa prvá veta nahrádza týmito vetami: „Správny delikt držiteľa vozidla možno prejednať len vtedy, ak je zaznamenaný technickými prostriedkami, ktoré používa Policajný zbor alebo technickými prostriedkami prevádzkovanými správcom diaľnice, správcom cesty, ktorým je štát, obec alebo vyšší územný celok, alebo manažérom železničnej infraštruktúry, ak údaje z týchto technických prostriedkov spracúva Policajný zbor na základe zmluvy uzatvorenej medzi ministerstvom vnútra a správcom diaľnice, správcom cesty, ktorým je štát, obec alebo vyšší územný celok, alebo manažérom železničnej infraštruktúry. Správca diaľnice, správca cesty alebo manažér železničnej infraštruktúry, ktorý uzatvoril zmluvu s ministerstvom vnútra podľa predchádzajúcej vety, je na účely prejednávania správneho deliktu držiteľa vozidla oprávnený spracúvať osobné údaje získané a zaznamenané technickými prostriedkami podľa predchádzajúcej vety.“.“.

Nasledujúce body v čl. I sa primerane prečíslujú, čo sa premietne do článku o účinnosti.

Nový bod nadobúda účinnosť 1. septembra 2026, čo sa premietne do článku o účinnosti.

Z dôvodu odstránenia potenciálnych pochybností sa precizuje súčasné znenie zákona o využívaní technických zariadení Policajným zborom na účely vyvodzovania tzv. objektívnej zodpovednosti. Ide o možnosť využívať zariadenia správcov diaľnic, ciest a železničnej infraštruktúry, a to predovšetkým na špecifických miestach ako sú diaľničné tunely alebo železničné priecestia. Do zákona sa pre správcov diaľnic, ciest a železničnej infraštruktúry dopĺňa výslovná možnosť prevádzkovať takéto zariadenia na tieto účely a poskytovať záznamy z týchto zariadení Policajnému zboru na zmluvnom základe.

28. V čl. I bode 170 sa vypúšťajú slová „slová „§ 6a písm. e)“ nahrádzajú slovami „§ 6a písm. b) až f), h) alebo písm. l)“ a“.

Legislatívno-technická zmena súvisiaca s vypustením pôvodne navrhovaných bodov o rozšírení pôsobnosti obcí pri tzv. objektívnej zodpovednosti držiteľov vozidiel.

29. V čl. I body 188 až 191 znejú:
    „188. V § 141 ods. 6 písm. f) sa za slovo „policajta“ vkladajú slová „alebo vojenského policajta“.

189. V § 141 ods. 6 písm. g) sa slová „§ 70 ods. 1, 2, 5 a 8“ nahrádzajú slovami „§ 70 ods. 1, 2, 5, 6 a 8“.

190. V § 141 ods. 6 písmeno k) znie:
„k) preskúmanie zdravotnej spôsobilosti, preskúmanie psychickej spôsobilosti, preskúšanie odbornej spôsobilosti, podrobenie sa doškoľovaciemu kurzu, preskúmanie zdravotnej spôsobilosti osobitne vo vzťahu k závislosti od alkoholu, inej návykovej látky alebo liečiva, podrobenie sa rehabilitačnému programu pre vodičov, podrobenie sa odbornému poradenstvu a na skúšku podľa § 79 ods. 2 a 3, alebo na určenie podmienok podľa § 92 ods. 9, ak sa nezmenili dôvody odobratia vodičského oprávnenia ani na začatie konania o odobratí vodičského oprávnenia podľa § 92,“.

191. V § 141 ods. 6 písm. m) sa za slovo „obnovenie“ vkladajú slová „alebo vrátenie“.“.

Pri preznačení písmen v § 141 ods. 6 by nastala kolízia s už schválenými zmenami v tomto ustanovení s účinnosťou od 1. októbra 2026 (zákon č. 77/2026 Z. z.). Preto sa vypúšťajú pôvodne navrhované legislatívne úpravy, ktoré by znamenali preznačenie písmen v tomto ustanovení.
V bodoch 188 a 190 ide o formálne nanovo uvedené zmeny navrhované už v rámci vládneho návrhu zákona.
V bodoch 189 a 191 sa navrhuje rozšíriť okruh konaní, na ktoré sa nevzťahuje správny poriadok, aj o skúmanie odôvodnenosti zadržania vodičského preukaz a o vrátenie vodičského preukazu, čím sa zjednocuje procesný režim pri rôznych formách manipulácie s vodičským preukazom, keďže doterajšia absencia explicitnej úpravy viedla k nejednotným postupom orgánov verejnej moci.

30. V čl. I, 193. bode sa slová „§ 143m“ nahrádzajú slovami „§ 143n“, slová „§ 143n“ sa nahrádzajú slovami „§ 143o“ a slová „§ 143o“ sa nahrádzajú slovami „§ 143p“.

                V súvislosti s tým sa primerane upraví aj článok o účinnosti.

Legislatívno-technická úprava, ktorou sa mení označenie prechodných ustanovení v návrhu zákona, nakoľko § 143n už v zákone č. 8/2009 Z. z. existuje.

31. V čl. I bode 193 sa § 143n dopĺňa odsekom 4, ktorý znie:
„(4) Tabuľky s evidenčným číslom podľa § 124 ods. 3 vydané podľa predpisov účinných do 31. augusta 2026 zostávajú v platnosti, kým nedôjde k zmene držby vozidla, odhláseniu vozidla do cudziny, vyradeniu vozidla z evidencie alebo výmene tabuľky s evidenčným číslom.“.

V nadväznosti na navrhované obmedzenia pri tvorbe tzv. voliteľného evidenčného čísla je potrebné doplniť aj prechodné ustanovenie, ktorým sa upraví platnosť takýchto doteraz vydaných evidenčných čísel.

32. V čl. II sa v úvodnej vete za slová „sa mení“ vkladajú slová „a dopĺňa“.

Pozmeňujúci návrh legislatívno-technickej, ktorým sa zosúlaďuje úvodná veta čl. II s jeho obsahom.

33. V čl. II prvý bod znie:
„1. V § 6a odsek 1 znie:
„(1) Na účely organizovania a regulovania dopravy na území obce môže obec všeobecne záväzným nariadením ustanoviť úseky ciest vo vlastníctve obce, miestnych ciest a účelových ciest vo vlastníctve obce alebo so súhlasom ich vlastníka (ďalej len „parkovacie miesta“) na parkovanie motorových vozidiel za úhradu vrátane ustanovenia parkovacích miest pre vozidlá taxislužby za úhradu. Vo všeobecne záväznom nariadení obec ustanoví najmä spôsob zabezpečenia prevádzky parkovacích miest podľa predchádzajúcej vety, výšku úhrady za parkovanie motorových vozidiel, spôsob jej platenia a spôsob preukázania jej zaplatenia. Ustanovenie prvej a druhej vety sa nevzťahuje na vyhradené parkoviská a reguláciu parkovania bez úhrady podľa § 3 ods. 2.“.“.
Precizuje sa navrhované nové znenie § 6a ods. 1 cestného zákona tak, že sa vypúšťa slovo „dočasné“ z doteraz používaného pojmu „dočasné parkovanie“, aby bolo nespochybniteľné, že regulácia parkovania podľa tohto ustanovenia sa týka nielen krátkodobého návštevníckeho (spravidla párhodinového) parkovania, ale aj dlhšie trvajúceho parkovania vozidla, najmä v prípade tzv. rezidentského parkovania. Nemožno sa totiž stotožniť s výkladom pojmu „dočasného parkovania”, ktoré ho časovo limituje (napr. cez maximálnu dĺžku parkovania v rozsahu 24 hodín). Zároveň sa výslovne spresňuje, že regulácia parkovania podľa § 6a cestného zákona sa nevzťahuje na vyhradené parkovanie ani na inú reguláciu parkovania, pri ktorej sa neplatí úhrada za parkovanie. Inú reguláciu parkovania – bez platenia parkovacieho poplatku – možno zaviesť predovšetkým prostredníctvom príslušného dopravného značenia. To znamená, že § 6a cestného zákona nemôže byť vykladaný tak, že obec nie je oprávnená určiť niektoré parkovacie miesta za účelom ich vyčlenenia pre konkrétnych okruh užívateľov (napr. bezplatného parkovania obyvateľov s trvalým pobytom v danej lokalite).

Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť

34. V čl. II sa za bod 1 vkladajú nové body 2 a 3, ktoré znejú: 
„2. V § 6a sa za odsek 1 vkladajú nové odseky 2 a 3, ktoré znejú:
„(2) Obec môže vo všeobecne záväznom nariadení podľa odseku 1 ustanoviť, že úhradu za parkovanie motorového vozidla možno vykonať aj formou úhrady za parkovaciu kartu alebo iné obdobné parkovacie oprávnenie (ďalej len „parkovacie oprávnenie“). Obec môže vo všeobecne záväznom nariadení podľa odseku 1 ustanoviť podmienky a obmedzenia poskytovania parkovacieho oprávnenia, a to najmä
a) určiť dobu a územný rozsah platnosti parkovacieho oprávnenia,
b) určiť rozmery a kategórie motorového vozidla, na ktoré sa má vzťahovať parkovacie oprávnenie,
c) obmedziť počet poskytnutých parkovacích oprávnení, a to spravidla vo vzťahu k jednému žiadateľovi, alebo vo vzťahu k jednej nehnuteľnosti,
d) podmieniť poskytnutie parkovacieho oprávnenia preukázaním
1. obcou stanoveného druhu pobytu žiadateľa,
2. osobitného vzťahu žiadateľa k motorovému vozidlu, na ktoré sa má vzťahovať parkovacie oprávnenie,
3. osobitného vzťahu žiadateľa k nehnuteľnosti určenej na trvalé bývanie, prípadne aj k inej nehnuteľnosti, alebo
4. úhradou nedoplatkov na miestnych daniach a miestnych poplatkoch v správe obce,2r)
e) ustanoviť zľavu z ceny parkovacieho oprávnenia a spôsob preukazovania nároku na zľavu,
f) ustanoviť poplatok za stratu potvrdenia o parkovacom oprávnení,
g) ustanoviť možnosť zrušenia parkovacieho oprávnenia pred uplynutím doby jeho platnosti a primeraný poplatok za predčasné zrušenie parkovacieho oprávnenia, pričom v takom prípade sa oprávnenému žiadateľovi vráti pomerná časť ceny parkovacieho oprávnenia zodpovedajúca časovo nespotrebovanej časti ceny parkovacieho oprávnenia po odpočítaní poplatku za predčasné zrušenie parkovacieho oprávnenia, ak bol ustanovený; postup podľa predchádzajúcej časti vety sa neuplatní, ak suma na vrátenie nepresiahne sumu ustanovenú všeobecne záväzným nariadením podľa odseku 1.

(3) Na poskytovanie parkovacieho oprávnenia podľa odseku 2 sa nevzťahujú všeobecné predpisy o správnom konaní.1)“.

Doterajšie odseky 2 a 3 sa označujú ako odseky 4 a 5.

Poznámka pod čiarou k odkazu 2r znie:
„2r) § 99 zákona č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, § 12 zákona č. 447/2015 Z. z. o miestnom poplatku za rozvoj a o zmene a doplnení niektorých zákonov v znení neskorších predpisov.“.

3. V § 6a ods. 5 sa slová „odseku 2“ nahrádzajú slovami „odseku 4“.“.

Nasledujúce body v čl. II sa primerane preznačia.
Ustanovenie § 6a bolo do cestného zákona vložené v roku 2021, pričom podľa dôvodovej správy šlo o reakciu na zrušenie miestnej dane za dočasné parkovanie motorových vozidiel ako súčasti miestnej dane za zabratie verejného priestranstva, čím mestá a obce stratili možnosť účinným spôsobom regulovať statickú dopravu na svojom území. Samotné legislatívne znenie aj jeho odôvodnenie však bolo strohé a neposkytovalo jednoznačné návody a presné postupy pri regulovaní parkovania jeho spoplatnením. V roku 2025 vykonala Generálna prokuratúra SR celoslovenskú previerku zákonnosti regulácie parkovania vo vyše stovke miest a obcí, pričom jedným zo záverov tejto previerky bolo odporúčanie precizovať legislatívu súvisiacu s regulovaním parkovania. 
Pozmeňujúcim návrhom sa preto odstraňujú podstatné interpretačné pochybnosti o tom, že mestá a obce sú oprávnené pri regulácii parkovania jeho spoplatnením určovať podrobnejšie podmienky (najmä pri vydávaní parkovacích kariet) s prihliadnutím na miestne pomery. S určitou dávkou zjednodušenia možno konštatovať, že parkovacia karta spravidla predstavuje cenovo podstatne zvýhodnený parkovací lístok platný na dlhšiu dobu. A práve to zvýhodnenie dáva priestor pre uváženie mesta a obce, do akej miery upraví pre záujemcov podmienky na vydanie parkovacej karty - prihliadajúc na ciele regulácie statickej dopravy. Z toho dôvodu sa navrhuje určiť aj deklaratórny výpočet podmienok, ktoré je obec oprávnená (nie však povinná) ustanoviť, pričom ustanovenie týchto podmienok nemožno vnímať ako porušenie zásady zákazu diskriminácie. Diferenciácia (napr. medzi rezidentmi a nerezidentmi, medzi rôznymi kategóriami vozidiel, obmedzovaním počtu počet kariet atď.) má racionálnu súvislosť so sledovaným cieľom (organizácia dopravy, kapacitné obmedzenia) a je primeraná (nevytvára neodôvodnené, nadmerné zásahy). 
Obmedzenie počtu parkovacích kariet na jedného žiadateľa, resp. vo vzťahu k nehnuteľnosti, je fundamentálny prvok akejkoľvek regulácie, ktorým sa reaguje na kapacitné obmedzenia verejného priestoru, ktorý nemôže slúžiť len na parkovanie vozidiel, ale aj na bezpečný pohyb peších osôb, umiestnenie verejnej zelene a iných verejnoprospešných stavieb.
Preukázanie vzťahu k vozidlu je jedným z nosných prvkov regulácie a nemožnosť posudzovať vzťah k vozidlu by viedla k takej voľnosti systému regulácie parkovania, že by v mnohých veľkých mestách úplne stratil svoje opodstatnenie - pretože nárok na parkovaciu kartu by získal prakticky každý záujemca.
Parkovaciu kartu ako cenovo výhodný spôsob úhrady za parkovanie možno vnímať aj ako benefit obce pre osoby, ktoré si riadne a včas plnia svoje nesporné finančné záväzky voči obce.
Možnosť zavedenia poplatku za predčasné zrušenie parkovacieho oprávnenia jednak zohľadňuje administratívne náklady obce spojené so spracovaním žiadosti, jednak má preventívny charakter, aby nedochádzalo k neodôvodneným alebo špekulatívnym žiadostiam o zrušenie oprávnenia. Za primeraný poplatok v prípade zrušenia parkovacej karty na základe žiadosti jej držiteľa určite možno považovať 10-15 % z ceny parkovacej karty. Z dôvodu hospodárnosti a efektívnosti výkonu verejnej správy sa zároveň ustanovuje, že postup pri vrátení pomernej časti ceny parkovacej karty sa neuplatní, ak suma na vrátenie nepresiahne minimálnu hranicu určenú vo všeobecne záväznom nariadení obce.

      Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


35. V čl. III sa vypúšťa bod 1.

Nasledujúce body v čl. III sa primerane prečíslujú, čo sa premietne do článku o účinnosti.

Vypustením novelizačného bodu sa odstraňuje kolízia s tlačou 1228, v ktorej sa navrhuje úprava rovnakého ustanovenia.

Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


36. V čl. III sa vypúšťa bod 2.

Nasledujúce body sa primerane prečíslujú.

Vypúšťajú sa pôvodne navrhované zmeny v jednotlivých úrovniach prekročenia najvyššej dovolenej rýchlosti, ktoré by znamenali neprimerané sprísnenie pokút ukladaných v priestupkovom konaní za každé nedodržanie najvyššej dovolenej rýchlosti už od prekročenia rýchlosti o viac ako 15 km/h v obci a o viac ako 25 km/h mimo obce.

            Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


37. V čl. III sa za bod 4 vkladajú nové body 5 a 6, ktoré znejú:
„5. V § 22 ods. 2 písm. d) treťom bode sa slová „od 500 eur do 1 000 eur“ nahrádzajú slovami „od 800 eur do 1 300 eur“.“.

6. V § 22 ods. 3 písm. b) treťom bode sa slová „od 250 eur do 800 eur“ nahrádzajú slovami „od 500 eur do 1 000 eur“.“.

Nasledujúci bod sa primerane prečísluje.

Tieto body nadobudnú účinnosť 1. septembra 2026, čo sa premietne do článku o účinnosti.

Namiesto zvýšenia pokút za takmer všetky prekročenia rýchlosti sa navrhuje zvýšenie pokút len za tie najnebezpečnejšie, t. j. v obci o viac ako 50 km/h a mimo obce o viac ako 60 km/h, a to v riadnom konaní o 300 eur (spodná aj horná hranica pokuty) a v blokovom konaní o 250 eur (spodná hranica pokuty), resp. o 200 eur (horná hranica pokuty.

            Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť

38. Čl. IV sa dopĺňa bodom 4, ktorý znie:
„4. V prílohe Sadzobník správnych poplatkov časti VI. DOPRAVA položke 76 časti Poznámky sa vypúšťa tretí bod.“.

Nový bod nadobúda účinnosť 1. septembra 2026, čo sa premietne do článku o účinnosti.

Pri správnom poplatku za vydanie „jednorazovej“ tabuľky so zvláštnym evidenčným číslom (tabuľka vyrobená zo syntetického polyesteru) sa z dôvodu nadbytočnosti vypúšťa samostatne uvedené vymedzenie poplatníka, keďže poplatníkom je vo všeobecnosti právnická osoba alebo fyzická osoba, ktorá dala podnet na úkon alebo konanie, čo je vhodnejšie vymedzenie poplatníka ako je tomu v súčasnosti. 

Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


39. Za čl. IV sa vkladá nový čl. V, ktorý znie: 
„Čl. V

	Zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení zákona č. 733/2004 Z. z., zákona č. 747/2004 Z. z., zákona č. 171/2005 Z. z., zákona č. 517/2005 Z. z., zákona č. 120/2006 Z. z., zákona č. 460/2007 Z. z., zákona č. 538/2007 Z. z., zákona č. 465/2008 Z. z., zákona č. 535/2008 Z. z., zákona č. 467/2009 Z. z., zákona č. 527/2010 Z. z., zákona č. 406/2011 Z. z., zákona č. 460/2011 Z. z., zákona č. 548/2011 Z. z., zákona č. 68/2012 Z. z., zákona č. 286/2012 Z. z., zákona č. 343/2012 Z. z., zákona č. 347/2013 Z. z., zákona č. 484/2013 Z. z., zákona č. 268/2014 Z. z., zákona č. 333/2014 Z. z., zákona č. 361/2014 Z. z., zákona č. 79/2015 Z. z., zákona č. 243/2017 Z. z., zákona č. 292/2017 Z. z., zákona č. 112/2018 Z. z., zákona č. 312/2018 Z. z., zákona č. 221/2019 Z. z., zákona č. 369/2019 Z. z., zákona č. 460/2019 Z. z., zákona č. 354/2020 Z. z., zákona         č. 470/2021 Z. z., zákona č. 92/2022 Z. z., zákona č. 178/2022 Z. z., zákona č. 249/2022 Z. z., zákona č. 335/2022 Z. z., zákona č. 2/2023 Z. z., zákona č. 198/2023 Z. z., zákona č. 205/2023 Z. z., zákona č. 278/2023 Z. z., zákona č. 26/2025 Z. z. a zákona č. 335/2025 Z. z. sa mení takto:

V § 30 ods. 3 sa slovo „trvalé“ nahrádza slovom „vyhradené“.“.

Nasledujúce články sa primerane prečíslujú, čo sa premietne do článku o účinnosti.

Nový čl. V nadobudne účinnosť 1. septembra 2026, čo sa premietne do článku o účinnosti.

Z dôvodu potreby zjednotenia rozdielnej terminológie používanej v rôznych zákonoch na to isté, sa navrhuje v zákone o miestnych daniach nahradiť pojem „trvalé“ parkovanie pojmom „vyhradené“ parkovanie, čo korešponduje so zaužívanou terminológiou v cestnom zákone i zákone o cestnej premávke.

Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


40. Za čl. VI sa vkladá nový čl. VII, ktorý znie:
,,Čl. VII

Zákon č. 56/2012 Z.z. o cestnej doprave v znení zákona č. 317/2012 Z. z., zákona č. 345/2012 Z. z., zákona č. 133/2013 Z. z., zákona č. 180/2013 Z. z., zákona č. 388/2013 Z. z., zákona č. 123/2015 Z. z., zákona č. 259/2015 Z. z., zákona č. 387/2015 Z. z., zákona č. 91/2016 Z. z., zákona č. 305/2016 Z. z., zákona č. 176/2017 Z. z., zákona č. 177/2018 Z. z., zákona č. 9/2019 Z. z., zákona č. 35/2019 Z. z., zákona č. 55/2019 Z. z., zákona č. 83/2019 Z. z., zákona č. 146/2019 Z. z., zákona č. 390/2019 Z. z., zákona č. 473/2019 Z. z., zákona č. 90/2020 Z. z., zákona č. 132/2021 Z. z., zákona č. 214/2021 Z. z., zákona č. 222/2021 Z. z., zákona č. 397/2021 Z. z., zákona č. 246/2022 Z. z., zákona č. 332/2023 Z. z. a zákona č. 162/2024 Z. z. sa mení a dopĺňa takto:

1. V § 29 sa odsek 2 dopĺňa písmenom f), ktoré znie:
„f) umožniť v digitálnej platforme, prostredníctvom ktorej sprostredkúva prepravu, zvoliť jazyk komunikácie medzi vodičom a cestujúcim,“.

2. V § 30 odsek 2 znie:
„(2) Preukaz vodiča je možné vydať tomu, kto
a) je držiteľom platného vodičského preukazu vydaného v Slovenskej republike alebo v inom členskom štáte, v ktorom je vyznačená skupina B vodičského oprávnenia,
b) je spôsobilý na právne úkony v plnom rozsahu,
c) je zdravotne spôsobilý na vedenie motorového vozidla podľa osobitného predpisu46h) (ďalej len „zdravotná spôsobilosť“),
d) je psychicky spôsobilý na vedenie motorového vozidla podľa osobitného predpisu46h) (ďalej len „psychická spôsobilosť“),
e) je odborne spôsobilý podľa odseku 5 a podľa osobitného predpisu46ha) (ďalej len „odborná spôsobilosť“),
f) je bezúhonný podľa § 27 ods. 4.“.

Poznámka pod čiarou k odkazu 46ha znie:
„46ha) § 79 ods. 2 písm. a) zákona č. 8/2009 Z. z. v znení neskorších predpisov.“.

3. V § 30 sa za odsek 4 vkladá nový odsek 5, ktorý znie:
„(5) Odborná spôsobilosť na účely výkonu činnosti vodiča vozidla taxislužby sa získava úspešným vykonaním preskúšania odbornej spôsobilosti v časti teoretickej skúšky podľa osobitného predpisu46ha) (ďalej len „preskúšanie odbornej spôsobilosti“). Odborná spôsobilosť vodiča vozidla taxislužby sa preukazuje výpisom z evidenčnej karty vodiča, ktorý nesmie byť starší ako tri mesiace. Za odborne spôsobilého na účely výkonu vodiča vozidla taxislužby sa považuje aj ten, kto je držiteľom platného vodičského preukazu vydaného v Slovenskej republike alebo v inom členskom štáte, v ktorom je vyznačená skupina B vodičského oprávnenia a ktoré mu bolo udelené v posledných piatich rokoch; to neplatí, ak je vo vodičskom preukaze zaznamenaný harmonizovaný kód 70 podľa osobitného predpisu46hb) s rozlišovacou značkou inou ako je členský štát. Vodič vozidla taxislužby podľa tretej vety je povinný úspešne vykonať preskúšanie odbornej spôsobilosti najneskôr do piatich rokov od udelenia vodičského oprávnenia skupiny B. Na účely plnenia podmienky odbornej spôsobilosti je vodič vozidla taxislužby ďalej povinný úspešne vykonať preskúšanie odbornej spôsobilosti pravidelne v päťročných lehotách.“.

Doterajšie odseky 5 až 12 sa označujú ako odseky 6 až 13.

Poznámka pod čiarou k odkazu 46hb znie:
„46hb) Príloha č. 9 k vyhláške Ministerstva vnútra Slovenskej republiky č. 9/2009 Z. z., ktorou sa vykonáva zákon o cestnej premávke a o zmene a doplnení niektorých zákonov v znení neskorších predpisov.“.

4. V § 30 ods. 8 sa slová „odsekov 1 až 6“ nahrádzajú slovami „odsekov 1 až 7“.

5. V § 30 odsek 9 znie:
„(9) Dopravný správny orgán pozastaví činnosť vodičovi vozidla taxislužby v registri taxislužby, ak
a) nie je držiteľom platného vodičského preukazu vydaného v Slovenskej republike alebo v inom členskom štáte, v ktorom je vyznačená skupina B vodičského oprávnenia,
b) má odobraté vodičské oprávnenie podľa osobitného predpisu,46i)
c) nie je spôsobilý na právne úkony v plnom rozsahu,
d) nie je zdravotne spôsobilý,
e) nie je psychicky spôsobilý,
f) nie je odborne spôsobilý,
g) nie je bezúhonný.“.

6. V § 30 sa za odsek 9 vkladá nový odsek 10, ktorý znie:
„(10) Dopravný správny orgán pozastaví činnosť vodičovi vozidla taxislužby v registri taxislužby ku dňu, keď sa dozvie o dôvodoch na pozastavenie činnosti podľa odseku 9.“.

Doterajšie odseky 10 až 13 sa označujú ako odseky 11 až 14.

7. V § 30 odsek 11 znie:
„(11) Dopravný správny orgán obnoví činnosť vodičovi vozidla taxislužby v registri taxislužby ku dňu, keď sa dozvie o pominutí dôvodov na pozastavenie činnosti.“.

8. V § 30 ods. 12 sa slová „na jeho odňatie podľa odseku 8“ nahrádzajú slovami „na pozastavenie činnosti vodiča vozidla taxislužby  podľa odseku 9“.

9. V § 30 odsek 13 znie:
„(13) Vodič vozidla taxislužby, ktorému bol zadržaný preukaz vodiča alebo pozastavená činnosť, nesmie vykonávať taxislužbu.“.

10. V § 42 písm. d) sa slová „odníma preukazy vodiča“ nahrádzajú slovami „pozastavuje činnosť vodiča vozidla taxislužby“.

11. V § 43 písm. k) sa slová „písm. q)“ nahrádzajú slovami „písm. n)“.

12. V § 45 ods. 8 sa slová „odsekov 3 až 6“ nahrádzajú slovami „odsekov 3 až 5“.

13. V § 48 ods. 1 písm. v) sa za slová „preukaz vodiča“ vkladá čiarka a slová „má pozastavenú činnosť vodiča vozidla taxislužby“.

14. V § 48 sa odsek 1 dopĺňa písmenom aq), ktoré znie:
„aq) neumožnil v digitálnej platforme, prostredníctvom ktorej sprostredkúva prepravu, zvoliť jazyk komunikácie medzi vodičom a cestujúcim.“.

15. V § 49 sa odsek 1 dopĺňa písmenom j), ktoré znie:
„j) ako vodič vykonáva taxislužbu počas obdobia, v ktorom mu bola pozastavená činnosť.“.

16. V § 49 ods. 2 sa slová „písm. f), g) a i)“ nahrádzajú slovami „písm. f), g), i) a j)“.

17. V § 49 ods. 4 sa slová „písm. f), g) a i)“ nahrádzajú slovami „písm. f), g), i) a j)“.

18. V § 49 ods. 6 sa slová „písm. a), b), e) až i)“ nahrádzajú slovami „písm. a), b), e) až j)“.

19. V § 50 ods. 7 sa slová „§ 30 ods. 2 písm. e), § 30 ods. 8 a 10“ nahrádzajú slovami „§ 30 ods. 2 písm. g) a § 30 ods. 9 až 12“.

20. V § 50 ods. 8 sa za slová „Pre potreby“ vkladajú slová „posúdenia odbornej spôsobilosti vodiča vozidla taxislužby a pre potreby“ a slová „§ 30 ods. 2 písm. e), § 30 ods. 8 a 10“ sa nahrádzajú slovami „§ 30 ods. 2 písm. e) a f), § 30 ods. 5, 9 až 12“.

21. Za § 56l sa vkladá § 56m, ktorý vrátane nadpisu znie:
„§ 56m
Prechodné ustanovenia k úpravám účinným od 1. apríla 2027

(1) Konania začaté a právoplatne neukončené do 31. marca 2027 sa dokončia podľa právnych predpisov účinných do 31. marca 2027.

(2) Držitelia preukazov vodiča vydaných od 1. januára 2023 do 31. marca 2027 sú povinní splniť podmienky podľa § 30 ods. 2 písm. a) a e) do 31. marca 2028.

(3) Držitelia preukazov vodiča vydaných od 1. januára 2018 do 31. decembra 2022 sú povinní splniť podmienky podľa § 30 ods. 2 písm. a) a e) do 31. marca 2029.

(4) Držitelia preukazov vodiča vydaných do 31. decembra 2017 sú povinní splniť podmienky podľa § 30 ods. 2 písm. a) a e) do 31. marca 2030.“.“.

Tento článok nadobúda účinnosť 1. apríla 2027, čo sa premietne do článku o účinnosti

Nasledujúce články sa primerane prečíslujú, čo sa premietne do článku o účinnosti.

Navrhované zmeny majú za cieľ zvýšiť bezpečnosť cestnej premávky a bezpečnosť zákazníkov, ktorí využívajú taxislužbu. Záujemcovia o vydanie preukazu vodiča taxislužby budú povinní sa podrobiť teoretickému preskúšaniu z pravidiel cestnej premávky a držitelia tohto preukazu budú povinní sa podrobiť teoretickému preskúšaniu každých 5 rokov. Účelom teoretického preskúšania je overiť spôsobilosť držiteľov preukazu vodiča taxislužby vykonávať taxislužbu bezpečne.  
Momentálne je v Slovenskej republike vydaných približne 40 000 preukazov vodičov taxislužby. Nie je možné zistiť koľko z týchto držiteľov preukazu taxislužby taxislužbu aj reálne vykonáva. Navrhované ustanovenia zabezpečia preukázanie aktívnych držiteľov preukazov vodiča taxislužby, nakoľko ak nesplnia novo vytvorené podmienky, ich činnosť bude pozastavená. 
Navrhuje sa aj umožniť zákazníkom vybrať si jazyk komunikácie a povinnosť prevádzkovateľovi umožniť zákazníkovi vybrať jazyk komunikácie medzi zákazníkom a vodičom. Touto zmenou sa predíde možným nedorozumeniam medzi zákazníkom a vodičom, ktoré môžu vznikať kvôli jazykovej bariére. 
Navrhovanými zmenami sa reaguje na evidentnú spoločenskú objednávku, na základe ktorej je jasné, že občania si želajú väčšiu reguláciu vydávania preukazov vodiča taxislužby.
  
      Výbor Národnej rady Slovenskej republiky pre hospodárske záležitosti
           	
		  Gestorský výbor odporúča schváliť


41. V čl. VII sa pred bod 1 vkladá nový bod 1, ktorý znie:
„1. V § 1 ods. 5 sa za písm. c) vkladá nové písmeno d), ktoré znie:
„d) vozidlá Vojenskej polície,“.

Doterajšie písmená d) až k) sa označujú ako písmená e) až l).“.

Nasledujúce body v čl. VII sa primerane prečíslujú, čo sa premietne do článku o účinnosti.

Nový bod nadobúda účinnosť 1. septembra 2026, čo sa premietne do článku o účinnosti.

Podľa súčasného znenia zákona sú vozidlá Vojenskej polície vyňaté spod pôsobnosti zákona nepriamo prostredníctvom písmena a) ako vybrané vozidlá Ministerstva obrany SR. Vojenská polícia je samostatná organizačná zložka v pôsobnosti Ministerstva obrany SR, ktorej pôsobnosť je upravená osobitným zákonom. Z dôvodu zaistenia právnej istoty pri interpretácií zákona sa navrhuje, aby vozidlá Vojenskej polície boli upravené v samostatnom písmene, ako sú upravené napríklad vozidlá Vojenského spravodajstva.

      Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť


42. V čl. VIII sa slovo „mája“ nahrádza slovom „septembra“.

V súvislosti s touto zmenou  sa v čl. I, 193. bode, nadpise § 143n a nadpise § 143o a čl. V, 26. bode, nadpise § 22g a nadpise § 22h slovo „mája“ nahrádza slovom „septembra“, v čl. I, 193. bode, § 143n ods. 1 a § 143o a čl. V, 26. bode, § 22g ods. 1 a § 22h sa slová „30. apríla“ nahrádzajú slovami „31. augusta“, v čl. I, 193. bode, § 143n ods. 2 sa slová „30. apríli“ nahrádzajú slovami „31. auguste“, v čl. I, 193. bode, § 143n ods. 2 a 3 sa slovo „májom“ nahrádza slovom „septembrom“ a v čl. V, 26. bode, § 22g ods. 2 sa slová „31. októbra 2026“ nahrádzajú slovami „28. februára 2027“ a slová „1. februára“ sa nahrádzajú slovami „1. septembra“.

Pozmeňujúci návrh zabezpečuje posunutie účinnosti návrhu zákona vzhľadom na potrebu dodržania lehoty podľa čl. 102 ods. 1 písm. o) Ústavy Slovenskej republiky. Z dôvodu premietnutia tejto zmeny do celého návrhu zákona je potrebné upraviť prechodné ustanovenie v celom návrhu zákona. Zároveň sa opravuje zjavná chyba v dátume účinnosti tohto zákona uvedená v čl. V, 26. bode, § 22g ods. 2 návrhu zákona ako prechodnom ustanovení s pôvodne navrhovanou účinnosťou od 1. mája 2026.

         Výbor Národnej rady Slovenskej republiky pre hospodárske záležitosti 
         Ústavnoprávny výbor Národnej rady Slovenskej republiky
         Výbor Národnej rady Slovenskej republiky pre financie a rozpočet
         Výbor Národnej rady Slovenskej republiky pre obranu a bezpečnosť
           	
		  Gestorský výbor odporúča schváliť
IV.
Gestorský výbor na základe stanovísk výborov k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1077) vyjadrených v ich uzneseniach uvedených pod bodom III. tejto správy a v stanoviskách poslancov  vyjadrených v rozprave k tomuto návrhu zákona v súlade s § 79 ods. 4 a § 83 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov odporúča
hlasovať o bodoch zo spoločnej správy takto: o bodoch č. 1 až 42 hlasovať spoločne a tieto schváliť.
	
	Zároveň odporúča Národnej rade Slovenskej republiky predmetný návrh zákona  schváliť v znení schválených pozmeňujúcich a doplňujúcich návrhov uvedených v tejto správe. 

	Gestorský výbor určil spoločného spravodajcu výborov Michala Barteka vystúpiť na schôdzi Národnej rady Slovenskej republiky k uvedenému návrhu zákona v druhom a treťom čítaní, predniesť spoločnú správu výborov a odôvodniť návrh a stanovisko gestorského výboru a predložiť Národnej rade Slovenskej republiky návrhy podľa § 81 ods. 2, § 83 ods. 4, § 84 ods. 2 a § 86 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov. Zároveň určil poslancov Petra Kalivodu, Dávida Demečka, Richarda Glücka, Tibora Gašpara, Mariána Saloňa a Ivana Ševčíka za náhradníkov spoločného spravodajcu.
  Spoločná správa výborov Národnej rady Slovenskej republiky k vládnemu návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1077) v druhom čítaní  bola schválená uznesením Výboru Národnej rady Slovenskej republiky pre  obranu a bezpečnosť  č. 173 na svojej 82. schôdzi.	


V Bratislave 26. mája 2026                                          

                                                                           Richard GLÜCK, v.r.
                                                                  predseda výboru 
